
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 75
                                                              din 28 aprilie 2016
        privind încetarea unui contract de închiriere

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10814/20.04.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 205/02/04/MS-HR/91/14.03.2016, înregistrată la Municipiul Sighişoara sub nr. 7266/16.03.2016, formulată de S.C. TELEKOM ROMÂNIA COMMUNICATIONS S.A., cu referire la încetarea contractului de închiriere nr. 60/16.07.2012, având ca obiect terenurile în suprafaţă totală de 7 mp., pe care erau amplasate 7 (şapte) cabine telefonice publice, dispuse pe raza municipiului Sighişoara, pe domeniul public, respectiv situate pe str. A. Şaguna nr. 7 (o cabină telefonică/1 mp. teren), str. H. Oberth nr. 15 – 17 (trei cabine telefonice/3 mp. teren), str. M. Viteazu nr. 96 (o cabină telefonică/1 mp. teren), str. Plopilor nr. 9 (o cabină telefonică/1 mp. teren) şi str. 1 Decembrie 1918 nr. 54 (o cabină telefonică/1 mp. teren), motivat de faptul că respectivele cabine telefonice au fost desfiinţate şi terenul eliberat;

Având în vedere că, în urma verificărilor efectuate în teren la data de 22.03.2016, s-a constatat faptul că, terenurile ce fac obiectul contractului de închiriere nr. 60/2012 sunt libere de construcţii; 

Având în vedere clauzele din contractul de închiriere nr. 60/16.07.2012 cu privire la încetarea acestuia;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 10813/20.04.2016, prin care se propune încetarea contractului de închiriere menţionat, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, socială şi juridică;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:
Art. 1. Se aprobă, cu data adoptării prezentei, încetarea contractului de închiriere nr. 60/2012, încheiat cu S.C. TELEKOM ROMÂNIA COMMUNICATIONS S.A., având ca obiect terenurile în suprafaţă totală de 7 mp, pe care erau amplasate 7 (şapte) cabine telefonice publice, dispuse pe raza municipiului Sighişoara, pe domeniul public, respectiv situate pe str. A. Şaguna nr. 7 (o cabină telefonică/1 mp. teren), str. H. Oberth nr. 15 – 17 (trei cabine telefonice/3 mp. teren), str. M. Viteazu nr. 96 (o cabină telefonică/1 mp. teren), str. Plopilor nr. 9 (o cabină telefonică/1 mp. teren) şi str. 1 Decembrie 1918 nr. 54 (o cabină telefonică/1 mp. teren), motivat de faptul că respectivele cabine telefonice au fost desfiinţate şi terenul eliberat.

Art. 2. Prezenta hotărâre se va comunica societăţii TELEKOM ROMÂNIA COMMUNICATIONS S.A., cu sediul social în Municipiul Bucureşti, Sector 1, Piaţa Presei Libere, nr. 3-5, Clădirea City Gate, etajele 7 – 18 din Turnul de Nord.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 4. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;
  1 ex. Direcţia Economică;

  1 ex. S.C. TELEKOM ROMÂNIA COMMUNICATIONS S.A.
10 ex.
B.A.

